5. pielikums

Ministru kabineta

2020. gada  \_\_. \_\_\_\_\_\_\_\_

noteikumiem Nr. \_\_\_

**Valsts nodevas likmes par reģistrācijas apliecības vai licences izsniegšanu darbībām ar jonizējošā starojuma avotiem**

1. Valsts nodeva maksājama šādā apmērā:

1.1. par reģistrācijas apliecības izsniegšanu darbībām ar jonizējošā starojuma avotiem – 97 *euro*;

1.2. par licences izsniegšanu darbībām ar jonizējošā starojuma avotiem – 170 *euro*;

1.3. par izmaiņu veikšanu reģistrācijas apliecībā darbībām ar jonizējošā starojuma avotiem – 54 *euro*;

1.4. par grozījumu izdarīšanu licencē darbībām ar jonizējošā starojuma avotiem – 84 *euro*.

2. Valsts nodevu 10 *euro* apmērā maksā, ja grozījumi licencē (arī speciālajā atļaujā (licencē)) vai izmaiņas reģistrācijas apliecībā tiek izdarītas:

2.1. atsavinot jonizējošā starojuma avotu;

2.2. izslēdzot darbību ar jonizējošā starojuma avotu;

2.3. mainot operatora nosaukumu vai juridisko (arī deklarētās dzīvesvietas) adresi;

2.4. mainot operatora komersanta veidu;

2.5. mainot darbības veidu no jonizējošā starojuma avota lietošanas uz glabāšanu;

2.6. mainot darbību veikšanas vietu (piemēram, nodaļu, korpusu, telpu);

2.7. mainot jonizējošā starojuma avota glabāšanas adresi;

2.8. iekļaujot pārveidotu jonizējošā starojuma avotu, kuram mainīta rentgenlampa vai augstsprieguma ģenerators.

3. Ja operatoram ir licence, kurā ir reģistrējamas un licencējamas darbības, un operatoram pēc izmaiņām paliek tikai reģistrējamās darbības, valsts nodeva maksājama šādā apmērā:

3.1. ja operators izvēlas saglabāt licenci un izdarīt grozījumus licencē, – 84 *euro* (izņemot šā pielikuma 2. punktā minētos gadījumus);

3.2. ja operators izvēlas veikt darbību reģistrāciju, – 54 *euro*.

4. Ja līdz Ministru kabineta 2020. gada \_\_\_. \_\_\_\_\_\_\_ noteikumu Nr. \_\_\_ “Kārtība, kādā paziņo, reģistrē un licencē darbības ar jonizējošā starojuma avotiem” (turpmāk – MK noteikumi Nr. \_\_\_) spēkā stāšanās brīdim operators:

4.1. saņēmis speciālo atļauju (licenci), bet saskaņā ar MK noteikumiem Nr. \_\_\_ nepieciešama reģistrācijas apliecība vai licence, atbilstoši operatora iesniegumam tiek:

4.1.1. izdarīti grozījumi speciālajā atļaujā (licencē) un operators maksā valsts nodevu 54 *euro* apmērā par izmaiņām reģistrācijas apliecībā vai 84 *euro* apmērā par grozījumiem licencē (izņemot šā pielikuma 2. punktā minētos gadījumus) atkarībā no tā, vai speciālajā atļaujā (licencē) iekļaujamā vai no tās izslēdzamā darbība ar jonizējošā starojuma avotu ir reģistrējama vai licencējama;

4.1.2. anulēta speciālā atļauja (licence) un izsniegta licence vai reģistrācijas apliecība darbībām ar jonizējošā starojuma avotiem un operators maksā valsts nodevu 170 *euro* apmērā par licences izsniegšanu vai 97 *euro* apmērā par reģistrācijas apliecības izsniegšanu.

5. Ja operators saņēmis reģistrācijas apliecību darbībām ar jonizējošā starojuma avotiem un papildus operators plāno veikt darbības, kurām nepieciešama licencēšana, bet operators izvēlas saņemt licenci visām darbībām ar jonizējošā starojuma avotiem, operators Centrā iesniedz attiecīgu iesniegumu ar aktualizētu informāciju par visām veicamajām darbībām un par licences saņemšanu maksā valsts nodevu – 170 *euro*.

6. Valsts nodeva nav jāmaksā, ja tiek izdarīti grozījumi licencē (arī speciālajā atļaujā (licencē)) vai izmaiņas reģistrācijas apliecībā, ja:

6.1. mainās jonizējošā starojuma avota darbību veikšanas adreses nosaukums, bet jonizējošā starojuma avots netiek pārvietots;

6.2. operators iznomā jonizējošā starojuma avotu.

Vides aizsardzības un

reģionālās attīstības ministrs J. Pūce